WikipediA 

Lingua eslovena 


Na Galipedia, a Wikipedia en galego. 


O esloveno^ á unha lingua eslava meridional falada 
principalmente na República de Eslovenia, así como en 
zonas adxacentes de Italia, Austria e Hungría nas que 
viven minorías históricas de eslovenos. 

Clasificación 


O esloveno ( slovenscina , slovenski jezik ) pertence á rama 
de linguas eslavas da familia indoeuropea. Dentro da 
rama eslava, atópase no grupo de linguas eslavas do sur 
ou meridionais, e dentro destas, no subgmpo occidental. 

Distribución xeográfica 

É falado na República de Eslovenia, en Italia fálano 
unhas 100.000 persoasH nas provincias de Trieste, 
Gorizia e Udine da rexión de Friuli-Venezia-Giulia. En 
Austria os eslovenos concéntranse sobre todo en Carintia, 
onde hai entre 12 e 20.000 falantes, e tamén en Estiria, 
onde hai entre 2 e 5.000 falantes^, en Hungría fálano 
entre 3 e 5.000 persoas en nove lugares 



Esloveno 

Slovenscina 

Falado en: 

Eslovenia 

Total 

de falantes: 

2,2 millóns 

Familia: 

Indoeuropea 


Balto-eslava 

Eslava 

Eslava do sur 

Eslava occidental 

Esloveno 


Estatuto oficial 

Lingua 

oficial de: 

— Eslovenia 

B Unión Europea 

Regulado 

por: 

Academia Eslovena de Ciencias 

e Artes 

Códigos de lingua 

ISO 639-1: 

Sl 

ISO 639-2: 

slv 

ISO 639-3: 

slv (http://www.sil.org/iso639 


-3/documentation.asp?id=slv) 

SIL: 

SLV 






























Status oficial 


O esloveno é o idioma oñcial da República de Eslovenia, é unha das linguas oficiais da Unión Europea. En 
Italia o esloveno está recoñecido legalmente na rexión de Friuli-Venezia-Giulia^ e en Austria en Carintia ® 

Historia 


Os asentamentos eslovenos máis antigos na rexión actual datan do século VI. No principio a lingua eslovena 
compartiu o seu desenvolvemento cos dialectos kajkaviano e cakaviano, ambos serbocroatas, mais do século 
XII en diante os eslovenos estiveron controlados politicamente por países falantes de romance e sobre todo 
de xermánico, o que fixo que o uso do esloveno se restrinxise a formas dialectais bastante localizadas, 
resultando nun bilingüismo extensivo mais esporádico. Existen poucos textos do período anterior á 
Reforma, de entre eles os Fragmentos Freisin (arredor do ano 1000) son notábeis. 

No século XVI a lingua eslovena se desenvolve grazas a obra de Trubar, Dalmatin, Krelj, Bohoric e 
outros, sendo impresos uns 50 libros entre 1550 e 1598. A Contrarreforma detivo a expansión e codificación 
da lingua escrita, mais no século XIX implantáronse formas literarias que foron adoptadas polos intelectuais 
eslovenos. 

No século XX, os planificadores da lingua tiveron de enfrontar varios problemas, incluíndo o bilingüismo, a 
heteroxeneidade das variantes dialectais e o contraste entre as aproximacións teóricas e as consideracións 
prácticas. Froito desa complexidade é a coexistencia de dous sistemas fonolóxicos autorizados: un con 
distincións tonais e outro sen distincións tonais; o primeiro é típico en determinados dialectos e o segundo 
noutros. 

Datos 


O esloveno literario normativo é a lingua oficial da Eslovenia, sendo a lingua nativa de preto de 2,2 millóns 
de persoas nese país e rexións fronteirizas da Italia, Austria e Hungría. Hai cerca de 400.000 falantes en 
comunidades emigradas na Arxentina, Canadá, Croacia, Estados Unidos, Serbia e Montenegro. A palabra 
"esloveno" ( slovenscina ) úsase para definir a lingua desde o principio do século XIX. 

Dialectos 


O esloveno salienta de entre as linguas eslavas 
pola heteroxeneidade dos seus dialectos, 
especialmente considerando o tamaño reducido 
da rexión de fala eslovena. Esta diversidade 
chega ata unha falta de intelixibilidade mutua 
entre algúns dialectos. Algúns estudosos falan 
de 36 e ata 46 dialectos e subdialectos. Os 
principais dialectos son: 

■ Carintio, no extremo norte da 
Eslovenia, sur da Austria, pequena 
rexión no nordeste da Italia. 

■ Litoral, oeste da Eslovenia, rexión 
fronteiriza da Italia coa Eslovenia, 
incluíndo Trieste. 

■ Rovtarsko, rexión central da Eslovenia. 



Mapa dos dialectos eslovenos 



















■ Alto Carniolo, rexión centro-norte da Eslovenia, incluíndo a capital Ljubiljana. 

■ Carniolo interior, rexión suroeste da Eslovenia, próxima ao golfo de Venecia. 

■ Baixo Carniolo, rexión sueste da Eslovenia. 

■ Kocevje, rexión de Kocevje, no sueste da Eslovenia. 

■ Estirio, rexión nordeste da Eslovenia. 

■ Estirio-Panonio, extremo nordeste da Eslovenia, rexións fronteirizas de Austria e Hungría 
( prekmurio). 

Escrita 


Véxase tamén: Alfabeto esloveno. 

O esloveno u t ili z a o alfabeto latino, con excepción das letras Q, X, W e Y, que se usan soamente para grafar 
nomes e fórmulas estranxeiras, e incrementado coas letras C, S e Z. 

Gramática 


A lingua eslovena posúe tres xéneros: masculino, feminino e neutro; e tres números: singular, plural e dual, 
sendo este último restrinxido a pronomes, adxectivos e verbos. 

Os números 1 e 2 posúen xéneros: 1 ed/en (masc.), ena (fem.); 2 dva (masc.), dve (fem./neutro); 3 a 10: tri, 
stiri, pet, sest, seden, osen, devet, deset, 11 enajst, 12 dvanajst, 13 trinajst, 20 dvajset, 30 trideset, 40 
stirideset, 100 sto. 

Os pronomes persoais son: 

■ Singular l a pers. jaz, 2 a pers. ti, 3 a pers. on/ona/ono 

■ Dual l a pers. midva, 2 a pers. vidva, 3 a pers. onadva 

■ Plural l a pers. mi, 2 a pers. vi, 3 a pers. oni/one/ona 

A orde da frase é suxeito, verbo e obxecto. 


Notas 


1. Definicións no Dicionario da Real Academia Galega (http://academia.gal/dicionario/-/termo/bus 
ca/esloveno) e no Portal das Palabras (http://portaldaspalabras.gal/dicionario/procura/esloven 
o) para esloveno. 

2. Xosé Henrique Costas Guía das linguas de Europa. Positivas, 2002, páxina 61 

3. "Slovenes of Carinthia and Styria. Minority Rights". Arquivado dende o orixinal o 18 de xaneiro 
de 2014. Consultado o 02 de novembro de 2009. 

4. "Euromosaic". Arquivado dende o orixinal o 22 de setembro de 2009. Consultado o 02 de 
novembro de 2009. 

5. "Lei do 23 de febreiro de 2001". Arquivado dende o orixinal o 15 de agosto de 2009. 
Consultado o 02 de novembro de 2009. 

6. "Euromosaic". Arquivado dende o orixinal o 28 de outubro de 2009. Consultado o 02 de 
novembro de 2009. 


Véxase tamán 






Ligazóns externas 

■ Proel - Promotora Española de Lingüística (http://www.pro 

el.org/) 

■ Revista Slovenski jezik - Slovene Linguistic Studies (http:// 

www. ku.edu/~slavic/sj-sls) 

■ Ethnologue (http://www.ethnologue.com/) 

